钦定古今图书集成/明伦汇编/人事典/第060卷 > 《效阮公诗四首》前人
## 钦定古今图书集成/明伦汇编/人事典/第060卷 > 《效阮公诗四首》前人

《岁暮怀感伤》，中夕弄清琴。戾戾曙风急，团团明月阴。
孤云出北山，宿鸟惊东林。谁谓人道广，忧慨自相寻。
宁知霜雪后，独见松竹心。

又

“十年学读书，颜华尚美好。不逐世间人，斗鸡《东郊道》。”
“冨贵如浮云，金玉不为宝。一旦𪂿鴂鸣，严霜被劲草。
志气多感失，泪下沾怀抱。”

又

白露淹庭树，秋风吹罗衣。忠信主不合，辞意将诉谁。
独坐东轩下，鸡鸣夜已晞。总驾命宾仆，遵路起旋归。
天命谁能见，人踪信可疑。

又

华树耀北林，芬芳空自宣。秋至白云起，《蟪蛄》号庭前。
中心有所思，虚堂独浩然。安坐咏琴瑟，逍遥可永年。